kardosdrur/scandi-wiki huggingface dataset:
Pusling (film)

Pusling er en dansk novellefilm fra 2008, der er instrueret af Christina Rosendahl med manuskript Torbjørn Rafn.
Denne film er en del af antologien Farlige Film.

Handling 

Piv går i 3 klasse. Hun er en stille pige, der ofte bliver mobbet af den stride Mia og hendes veninder. En aften har Pivs forældre inviteret en af deres gamle venner på middag. Vennen har taget sin datter med, som til Pivs rædsel viser sig at være Mia. Forældrene ved ikke noget om pigernes belastede forhold til hinanden og bemærker heller ikke noget under middagen. Efter middagen går Piv og Mia en aftentur i den mørke skov, hvor Piv tidligere har set en død kat i skovsøen. Hun udfordrer Mia: Tør hun ligesom Piv gå hele vejen ud af den væltede træstamme for at se katten?

Referencer

Eksterne henvisninger 
 

Danske film fra 2008
Surfers Paradise

Surfers Paradise () er en by på den australske østkyst, også kaldet Guldkysten (Gold Coast). Guldkysten er beliggende i Queensland ca. 78 km syd fra Brisbane, som er Queenslands hovedstad. Tilsvarende findes der også en solskinskyst (Sunshine Coast), som er beliggende nord for Brisbane.

Surfers Paradise bliver i daglig tale oftest, blot benævnt som 'Surfers'. Byen er kendt for sin lange strand og beboelses-skyskrapere. Den huser bl.a. Q1, som er verdens største beboelsesbygning, på 322,5 meter.
Desuden er Surfers kendt for sit meget omfattende natteliv hele året, men specielt i sommerperioden (December-Februar), hvori også den kendte (og berygtede) skoleferie finder sted, bedre kendt som Schoolies. Det er to uger i slutningen af november og starten af december, hvor unge fra hele Australien har fri fra skole og tager til Surfers for at feste. De to uger hvor der er Schoolies er så godt som alle hoteller, vandrehjem etc. udsolgt.

Byer i Queensland
Tidiane Sane

Tidiane Sane (født 10. juli 1985) er en professionel, senegalesisk fodboldspiller. Han spiller på midtbanen.

Fra 2006 til 2012 spillede han i den danske klub Randers FC. I januar 2013 skiftede han til den tyrkiske klub  Elazığspor på en fri transfer. her spillede han indtil 2015, hvor han rykkede tilbage til Danmark og til Hobro IK

Referencer

Eksterne henvisninger 

Fodboldspillere fra Senegal
Fodboldspillere fra Randers FC
Fodboldspillere fra Hobro IK
Momentmagnitude-skalaen

Momentmagnitude-skalaen, Moment Magnitude Scale (MMS) med benævnelsen MW eller blot M, er en skala som bruges af seismologer til at sammenligne energiudladninger fra jordskælv. Den blev introduceret i 1979 af Thomas C. Hanks og Hiroo Kanamori som en efterfølger til Richterskalaen.

I momentmagnitudeskalaen indgår forskellige data, bl.a. størrelsen af forkastningen og den samlede energi udløst ved skælvet.

Skalaen anvendes af bl.a. United States Geological Survey.

Eksterne henvisninger 
 USGS: Measuring earthquakes 

Seismologi
Skalaer
SECIS-element

I biologi er et SECIS-element (SECIS: selenocystein indsætningssekvens) et cis-regulerende RNA-element på omkring 60 nukleotider i længde, der former en stem-loop-struktur. Dette strukturelle motiv (mønster af nukleotider) dirigerer ribosomerne i cellen til at translatere UGA-codons som selenocysteiner. (UGA er normalt et stop-codon.) SECIS-elementer er således et fundamentalt aspekt af selenoproteiner, som er proteiner, der indeholder en eller flere selenocysteinrester.

I bakterier er SECIS-elementet placeret lige efter det UGA-codon det ændrer. I archaea og eukaryoter forekommer det i 3'-UTR af et mRNA og kan forårsage at flere UGA-codons i mRNA'et koder for selenocystein. Et archaeask SECIS-element i Methanococcus er placeret i 5'-UTR.

SECIS-elementet er defineret ved sekvenskarakteristika, hvilket omfatter at specifikke nukleotider har tendens til at være på specifikke positioner i det, og karakteristisk sekundærstruktur. Sekundærstrukturen er et resultat af baseparring af komplementære RNA-nukleotider og har form af en hårnålelignende struktur. Det eukaryote SECIS-element inkluderer ikke-kanoniske A-G-basepar, som er sjældne i naturen, men er af kritisk vigtighed for korrekt funktion af SECIS-elementet. Selvom eukaryote, archaeiske og bakterielle SECIS-element alle har den generelle hårnålestruktur er de ikke ensdannede; et skema til at genkende eukaryote SECIS-elementer vil altså ikke være i stand til at genkende archaeiske SECIS-elementer.

I bioinformatik er flere computerprogrammer blevet lavet til at søge efter SECIS-elementer i en genomsekvens baseret på sekvensen og karakteristikaene for sekundærstrukturen af SECIS-elementet. Disse programmer er blevet brugt i eftersøgningen af nye selenoproteiner.

Referencer 

 
 
 

Genekspression
RNA
Berthold Lasker

Berthold Lasker (Jonathan Berthold Lasker) (31. december 1860 – 19. oktober 1928) var en tysk skakmester.

Berthold var storebror til skakverdensmesteren Emanuel Lasker.

Eksterne henvisninger 
 

Skakspillere fra Tyskland
Personer fra Barlinek
Giovanni Falcone

Giovanni Falcone (18. maj 1939, Palermo – 23. maj 1992, Palermo) var en italiensk dommer, der stod som forbillede for hele Italien i kampen mod den sicilianske mafia. Han blev udnævnt til formand for flere organer, der havde til opgave at bekæmpe mafiaen, hvilket også var grunden til hans tidlige død. Han blev myrdet af en bilbombe efter flere mordforsøg på hans person. Efter hans død vågnede Italien op og indledte en voldsom indsats mod mafiaen, hvilket resulterede i arrestation og fængsling af flere store navne inden for den organiserede kriminalitet.

Eksterne henvisninger 

Dommere fra Italien
Personer fra Palermo
Claffo

Claffo var en langobardisk konge af slægten Leting der regerede i slutningen det 5. århundrede. Han var søn af den forrige konge Godehoc, ud over det vides intet om ham. I hans regeringstid var langobarderne bosat i Noricum, det nuværende Niederösterreich.

Claffo blev efterfulgt af sin søn Tato.

Kilder 
 Paulus Diaconus, Historia gentis Langobardorum, første bog
 Origo gentis Langobardorum

Langobardiske konger
Tjek fødsels- og dødsår
Wörnitz

Wörnitz er en flod i den tyske delstat Bayern , og en af Donaus bifloder. Den har sit udspring i Schillingsfürst i Mittelfranken. Floden løber mod syd gennem Nördlinger Ries og munder ud i Donau i Donauwörth. Wörnitz passerer byerne Wörnitz, Dinkelsbühl, Wassertrüdingen, Oettingen, Harburg og Donauwörth.

Floder i Bayern
Donaus bifloder
Landkreis Ansbach
ABS

ABS kan have flere betydninger:

 American Bureau of Shipping – et amerikansk klassifikationsselskab
 ABS-bremser – et sikkerhedssystem til biler
 ABS-plast – er et copolymerisat
 Auto-brewery syndrome
 abs – en funktion indenfor matematikken, se Numerisk værdi
Tato

Tato (død 510) var en langobardisk konge af slægten Leting, der regerede i starten af det 6. århundrede – ca. 500 – 510. Han var søn af den forrige konge Claffo. I hans regeringstid flyttede langobarderne sig fra det frugtbare Noricum i det nuværende Niederösterreich til et område, de kaldte for "feld" – sandsynligvis et område mellem floderne Tisza og Donau i det nuværende Ungarn. Langobarderne var formentligt blevet presset ud af det frugtbare land i Noricum af de migrerende heruler, som ifølge den byzantinske historiker Procopius havde underlagt sig langobarderne og tvunget dem til at betale skat. Tato ledte langobarderne til oprør og besejrede dem i et blodigt slag i 508, hvori også herulernes konge Rodolf blev dræbt.

Ifølge langobardernes egne historier, fortalt af Paulus Diaconus, blev krigen udløst, da Tatos datter Rumetruda dræbte Rodolfs bror, der var ambassadør hos langobarderne. Procopius har dog en anden version. Han fortæller, at det var herulerne, der startede krigen, da de var rastløse og utilfredse med skatten, som langobarderne betalte, selv om langobarderne tre gange gik med til at betale mere.

Langobarderne blev, delvist, kristnede i løbet af disse år.

Tato blev myrdet af sin nevø Wacho i 510. Tatos søn Hildechis flygtede til gepiderne, hvor han forblev i landflygtighed til sin død. Af denne grund kom gepiderne fra nu af i fjendskab med langobarderne.

Kilder 
 Paulus Diaconus, Historia gentis Langobardorum, første bog
 Origo gentis Langobardorum

Langobardiske konger
Tjek fødselsår
Wacho

Wacho (også: Waccho; født ?, død 539) var en langobardisk konge af slægten Leting, der regerede i første halvdel af det 6. århundrede – ca. 510 – 539. Han var søn af Unichus, den forrige konges bror. Han erobrede tronen ved at få sin onkel kong Tato dræbt. Langobarderne var på dette tidspunkt bosat omkring Donaufloden, og efter at have overvundet herulerne var deres magt i hastig vækst, og Wacho gav ekstra skub til udviklingen ved en ekstraordinær aggressivitet, både i militær og politisk henseende.

Wacho giftede sig tre gange. Hans første ægteskab var med prinsesse Radegundis, datter af thüringernes konge Bisinus. Hans andet ægteskab var med prinsesse Austrigusa, datter af gepidernes konge og muligvis navngivet ved at være efterkommer (i den kvindelige linje) af ostrogotiske konger. Austrigusa var mor til to døtre: Wisigarda, (som giftede sig med merovingerkongen Teodebert af Austrasien, og Waldrada, (som giftede sig først med Teodebald af Austrasien og dernæst med frankernes konge Klotar 1. og tilslut med Garibald 1. af Bayern). Wachos tredje ægteskab var med herulerprinsessen Silinga, med hvem han fik sønnen Waltari.

Wachos alliancer med frankerne og byzantinerne skabte rum for ham til at ekspandere langobardernes magt fra Bøhmen til Pannonien, og ved sin død i 539/540 var han en de mest magtfulde konger i Europa.

Kilder 
 Paulus Diaconus, Historia gentis Langobardorum, første bog
 Origo gentis Langobardorum

Langobardiske konger
Tjek fødselsår
Heysel-tragedien

Heysel-tragedien var en fodboldtragedie som fandt sted under finalen i Den Europæiske Mesterholdsturnering mellem Liverpool FC og Juventus F.C. på Heysel Stadion i Bruxelles, Belgien den 29. maj 1985.

En time før kampen viste det sig, at de opstillede afspærringer, der skulle opretholde et såkaldt neutralt område på tribunerne mellem Liverpool- og Juventus-tilhængere, var alt for spinkle. Afspærringerne gav efter, og der opstod kaos blandt Juventus' tilhængere på grund af presset fra Liverpools tilhængere. Det resulterede i, at de alle sammen blev samlet på den ene tribune, som styrtede sammen, hvorved 39 mistede livet. Kampen blev spillet færdig trods protester fra holdenes managere, og det endte med en 1-0 sejr til Juventus. Efterfølgende blev 14 Liverpool-tilhængere idømt fængsel i op til 3 år for uagtsomt manddrab. 

Heysel Stadion er senere blevet revet ned og genopbygget med et nyt navn; Koning Boudewijnstadion/Stade Roi Baudouin (dansk: Kong Baudouin Stadion).

Eksterne henvisninger 

 Heysel Disaster Original artikel fra The Times 
 Heysel Tragedy artikel på LFC Online 

Menneskeskabte katastrofer
Fodbold i Belgien
Liverpool F.C.
Juventus F.C.
Sport i 1985
Bruxelles
Begivenheder i 1985
Fodboldoptøjer
Grindsted Kirke

Grindsted Kirke, også kaldt Hedens Domkirke på grund af sin vældige størrelse, er en kirke beliggende i Grindsted.

Ældste bygningshistorie 
Kirken er grundlagt i 1100-tallet som en traditionel romansk landsbykirke i kvadersten, med skib og kor. Kirken blev udvidet et par gange gennem middelalderen, senest omkring år 1500 med forlængelse af skibet mod vest og opførelsen af et våbenhus. Denne beskedne kirke svarede til den talmæssigt beskedne menighed gennem de følgende 400 år.

Den store udvidelse 
Efter år 1900 begyndte Grindsted by dog at vokse krafigt. Årsagen var, at byen blev et trafikknudepunkt for flere jernbanestrækninger, hvilket igen medførte oprettelsen af nye virksomheder i byen. Befolkningstilvæksten, samt det at egnen været igennem en indremissionsk vækkelse i slutningen af 1800-tallet, krævede, at man fik en større kirke. Efter nogle års forhandling vedtog Rigsdagen i november 1920 at give statstilskud til kirken, mens tårn, ligkapel og port skulle finansieres lokalt.

Opgaven blev overdraget arkitekten Harald Lønborg-Jensen, der fik assistance af C.M. Smidt ved restaureringen af de ældre bygningsdele. Byggeriet stod på årene 1921-23. Ved ombygningen nedrev man vestenden af skibet, der nu omdannedes til kor. Kirkens gamle kor blev adskilt fra det øvrige rum ved tilmuring af korbuen og her indrettedes sakristi. Endelig opførtes et stort nyt treskibet langhus, der har overhvælvede sideskibe og hovedskib med bjælkeloft. Det nye kor (det gamle skib) blev ligeledes overhvælvet. Mod vest opførtes et 29 meter højt tårn, der foroven afsluttes med fire gavle. Tårnet har i vestsiden et højt gotisk vindue. På tårnets sydside opførtes et nyt våbenhus, hvor den gamle våbenhusdør fra 1652 blev genanvendt. Over døren en tympanon med Kristus og to apostle, ligeledes overført fra den oprindelige kirke.

Inventar 
Prædikestolen er i renæssancestil tegnet af Harald Lønborg-Jensen og fremstillet af Jens Jensen. Under lydhimlen, skåret af kunstsnedker Mørck, hænger en due, taget fra Løgum kloster.

Ved kortrappen er der en lysekrone med 50 lys, udført som en kopi af kunstsmed Knud Eibye.

I koret står den gamle døbefont, fra før renoveringen, i groft tilhugget granit med en ny fod.

I korets sydside ses to store glasmosaikker, med motiverne livets træ og skibet, fremstillet af Knud Lollesgaard i 1973.

Altertæppet, der ligeledes har motivet livets træ, blev lavet af Hanne Vedel i 1979.

Alteret er gyldent og blev skåret af Mørck, efter tegning af Lønborg-Jensen.

Alterkalken er udført af Didrich Hansen Buch i 1701.

I tårnet hænger en klokke fra 1613 og en fra 1922.

Orgelet har 34 stemmer, og blev bygget af Troels Krohn i 1963.

Referencer

Eksterne kilder og henvisninger 
 Grindsted Kirke hos KortTilKirken.dk
 Grindsted Kirke i bogværket Danmarks Kirker (udg. af Nationalmuseet)

Kirker i Billund Kommune
Kirker i Ribe Stift
Kirker i Ribe Amt
Kirke
Marxistisk Forum

Marxistisk Forum er et nedlagt norsk forlag, der udgav venstrefløjsbøger, primært som navnet antyder marxistiske. Forlaget var baseret i Oslo og blev oprettet i 1967.

Se også 
 Portal:Kommunisme

Kommunisme
Forlag fra Norge
Etableret i 1967
Abstrakt (resumé)

Et abstrakt er en forkortet repræsentation af en teksts indhold. Abstraktet udgør i sig selv en tekst. Hvis abstraktet publiceres særskilt, skal det være ledsaget af en bibliografisk reference til teksten. Den internationale standard for udarbejdelse af abstrakter er ISO 214.

Abstrakter optræder almindeligvis som en del af videnskabelige tidsskriftsartikler. Særlige referattidsskrifter samler disse abstrakter inden for et fagområde og publicerer dem i fagbibliografiske databaser, der er vigtige værktøjer for litteratursøgning. Fx i den vigtige medicinske database MEDLINE.

Udover det skrevne abstrakt findes der også graphical abstracts og video abstracts.

Former for abstrakter 
Man kan skelne mellem manuelt udarbejdede og maskinelt udarbejdede referater. I begge tilfælde findes forskellige former.

Indikativt referat 
Kort abstrakt beregnet til at give et indtryk af dokumentets indhold og omfang.

Informativt referat 
Længere abstrakt som giver læseren et rimeligt godt kendskab til hvad dokumentet handler om og omfatter. Det informative referat skal være udformet således at det med udbytte kan læses som erstatning for selve dokumentet.
Altså du kan læse referat i stedet for selve dokumentet.

Struktureret referat 
Fx struktureret i afsnit med formål, metode, resultater og betydning (implikationer).

Se også 
 Synopse

Literaturhenvisninger

Litteratur 
 Lancaster, F. W. (2003). Indexing and Abstracting in Theory and Practice. 3. edition. London: Facet Publishing.
 Manzer, B. M. (1977). The Abstract Journal, 1790-1920. Origin, Development and Diffusion. Metuchen, N.J.: The Scarecrow Press.

Eksterne henvisninger 
 Abstracts . In: Core Concepts in Library and Information Science.

Biblioteks- og informationsvidenskab
Norges Kommunistiske Parti

Norges Kommunistiske Parti (forkortet NKP) blev stiftet i 1923, efter at Det norske Arbeiderparti besluttede at melde sig ud af Komintern. Partiet var under 2. verdenskrig blevet gjort illegale af den tyske besættelsesmagt i Norge, partiet var dybt arrangeret i modstandsarbejde. Partiets ungdomsorganisation var frem til 2006 Norges Kommunistiske Ungdomsforbund, i dag hedder det Ungkommunistene i Norge. Partiet er det mest forfulgte parti i Norge, med overvågning, registering, boykot, hets og latterliggørelser, men har efter eget udsavn aldrig svigtet socialismen idé.

Partiet 
Parti beskriver sig selv som et venstrefløjsparti, men også et klassekampsparti, og arbejder for enhed mellem venstrefløjskræfter.

Avisen Friheten 
Parti udgiver ugeavisen Friheten, som er grundlagt som et illegalt blad i 1941 under besættelsen (1940-1945). I dag udkommer bladet som en ugeavis, med et oplag på omkring 3.000, samtidig drives forlaget Falken Forlag.

Historie 
Stiftet i 1923, efter at Det norske Arbeiderparti besluttede at melde sig ud af Komintern.

Under anden verdenskrig var partiets holdning i starten truffet på ikke-angrebspagten mellem Tyskland og Sovjetunionen. NKP var det første parti som blev forbudt under den tyske besættelse af Norge, og partiets bar fra partiets reorganisering i 1942 en aktiv rolle i modstandskampen frem til befrielsen.

Sammen med Sosialistisk Folkeparti (SF) var Norges Kommunistiske Parti i begyndelse de eneste to fuldstændige nej-partier til norsk EF medlemskab, som kom til folkeafstemning i 1972.

Politik 
 En demokratisk flertalsstyrt planøkonomi til dækning af alle menneskers grundlæggende og samfundsmæssige behov.
 Opretholdelse og udbyggelse af offentlige sygehus med fuld beredskab.
 Fuld børnehavedækning og gratis børnehave for alle.
 Skolehelsetjenesten og bedriftshelsetjenesten må bevares og bygges videre ut.
 Omdannelse af energiværker til akseselskaber må stoppes.
 Melde Norge ud af NATO
 Nej til EU og EØS

Valgresultat 

1) = Mandattallene for Sosialistisk Valgforbund, hvoraf et NKP-medlem (Reidar T. Larsen)
2) = SVs opslutning hvor NKP deltog

Parti ledere 
 Svend Haakon Jacobsen 2010 – nu.
 Zafer Gözet 2001 – 2010
 Per Lothar Lindtner 2000 – 2001
 Per Lothar Lindtner og Kjell Underlid 1998 – 2000
 Terje Krogh, Per Lothar Lindtner og Kjell Underlid 1993 – 1998
 Ingve Iversen 1991 – 1993
 Kåre André Nilsen 1987 – 1991
 Hans I. Kleven 1982 – 1987
 Martin Gunnar Knutsen 1975 – 1982
 Reidar T. Larsen 1965 – 1975 
 Emil Løvlien 1946 – 1965
 Adam Egede-Nissen 1934 – 1946
 Henry Wilhelm Kristiansen 1931 – 1934
 Peder Furubotn 1925 – 1930
 Sverre Støstad 1923 – 1925

Henvisninger 

 NKPs hjemmeside
 NKP Midt-Norge 
 NKP Bergen
 Friheten (NKPs ugeavis)
 Ungkommunistene i Norge -NKPs ungdomsorganisation

Notater 

Kommunistiske partier
Kommunistiske Parti
Etableret i 1923
Norges Kommunistiske Ungdomsforbund

Norges Kommunistiske Ungdomsforbund (NKU) er et uafhængigt kommunistisk ungdomsforbund, som fra stiftelsen i 1903 til 1923 var ungdomsorganisation til Det norske Arbeiderparti, dengang hed forbundet Norges Socialdemokratiske Ungdomsforbund, og fra 1923 til 2006, med undtagelse af en periode omkring 1967, var ungdomsorganisation til Norges Kommunistiske Parti.

Der var omkring 300 medlemmer af NKU nede i den spanske borgerkrig, i Norge samlede medlemmerne 2 millioner kroner ind til ambulanser, børnehjem og sygehuse i Spanien, under konflikten der varede fra 1936 til 1939.

Under 2.verdenskrig var NKU ligesom andre kommunister i Norge en aktiv del af modstandsbevægelsen. Stort set hele ledelsen af NKU ved krigens start døde i koncentrationslejre.

I 2006 blev NKU splittet med NKP efter uenigheder og mistillid mellem de to organisationer, splittelsen førte til at NKU valgte at løsrive sig fra NKP.

NKU har siden august 2008 drevet og udgivet magasinet Røde Sjerne, magasinet udkommer 4 gange årligt.

Henvisninger

Se også 
 Kommunistiske partier
 Norges Kommunistiske Parti

Eksterne Henvisninger 
 http://www.kommunisme.org/

Kommunistiske ungdomsorganisationer
Kommunistiske Ungdomsforbund
Hark Olufs

Hark Olufs (født i juli 1708 i Sydtorp på Amrum, død 13. oktober 1754 sammesteds) var en nordfrisisk søfarer. 

Hark Olufs er født i Sydtorp (nordfrisisk: Sössaarep, tysk: Süddorf) på den nordfrisiske ø Amrum på Sønderjyllands vestkyst som søn af kaptajnen Oluf Jensen. Som ung mand blev han i 1724 kidnappet af algeriske sørøvere og solgt som slave i Constantine i Algeriet. Han blev lakai (livrist) hos beyen af Constantine og konverterede sandsynligvis til islam. Som voksen opnåede han at blive finansminister i den algerske provins Constantine (Gasnadal) og kommandør for livgarden. I 1732 blev han kavaleriets øverstkommanderende (Agha ed-Deira). I 1735 deltog han som officier i krigen mod Tunis. Samme år fik han lov til at købe sig fri og rejsen gik nu hjemad til Amrum.

Hjemme udgav Olufs i 1747 sin selvbiografi, hvori han på dansk beskrev, hvordan han blev kidnappet af pirater og solgt som "slave" i Algier. Selvbiografien har den lange titel: Hark Olufs besynderlige Avanturer eller forunderlige Skiebne i Tyrkiet. Samt hans lykkelige hjemkomst derfra til sit Fædreland Øen Amrom, i Riber Stift

Han døde den 13. oktober 1754 i sin hjemby Süddorf. Teksten på Harks gravsten er en biografisk genfortælling af hans eventyrlige liv.

Litteratur 
 Martin Rheinheimer: Der fremde Sohn. Hark Olufs’ Wiederkehr aus der Sklaverei. Wachholtz, Neumünster 2001, .
 Martin Rheinheimer: Hark Olufs' besynderlige eventyr, Sjæk'len 2000, Esbjerg 2001, s. 34-51.
 Martin Rheinheimer: Fra Amrum til Algier tur-retur. En renegats selvbiografi fra det 18. århundrede, Sven Halse (red.), Livet som indsats. Livshistoriske satsninger og iscenesættelser, Odense 2004, s. 27-52.
 Kåre Bluitgen (2014): Hark Oluf: Den danske slave, .

Eksterne henvisninger 

 Hark Olufs selvbiografi på Dansk
 Hark Olufs selvbiografi på Tysk

Danskere i 1700-tallet
Danske muslimer
Personer fra Nordfrisland
Selvbiografer fra Danmark
Søfolk
Dansksprogede forfattere fra Danmark
Peter Enevoldsen

Peter Enevoldsen (født 14. august 1961) med kælenavnet Ålen er en tidligere dansk fodboldspiller og nuværende assistenttræner for Fortuna Hjørring der spiller i den bedste danske kvindefodboldliga 3.F-ligaen. En stilling han tiltrådte i foråret 2018. Efter sæsonen 2018/2019 fratrådte han stillingen som assistenttræner for at i stedet fortsætte som sportschef i Fortuna Hjørring. 

Inden tiltrædelsen i Fortuna Hjørring var Enevoldsen assistenttræner i Randers hvortil han kom efter at havde været assistenttræner for SønderjyskE og før det cheftræner i Thisted FC.. Han har desuden været assistenttræner i Viborg FF.

Som aktiv spiller spillede han for Aalborg Freja, AaB, Borussia Mönchengladbach, LASK Linz og Nørresundby BK. Han opnåede 191 førsteholdskampe for AaB og scorde 5 mål.

Han er far til Thomas Enevoldsen og Simon Enevoldsen.

Referencer 

Fodboldspillere fra Danmark
Fodboldtrænere fra Danmark
Fodboldspillere fra Aalborg Freja
Fodboldspillere fra AaB
Fodboldspillere fra Borussia Mönchengladbach
Fodboldspillere fra LASK Linz
Fodboldspillere fra Nørresundby Boldklub
Pave Innocens

Navnet Innocent eller Innocens har været taget af en række paver:
 Innocens I (401-417)
 Innocens II (1130-1143)
 Innocens III, modpave (1179-1180)
 Innocens III (1198-1216)
 Innocens IV (1243-1254)
 Innocens V (1276: januar til juni)
 Innocens VI (1352-1362)
 Innocens VII (1406-1406)
 Innocens VIII (1484-1492)
 Innocens IX (1591: oktober til november)
 Innocens X (1644-1655)
 Innocens XI (1676-1689)
 Innocens XII (1691-1700)
 Innocens XIII (1721-1724)

de:Innozenz
Pave Benedikt

Navnet Benedikt har været taget af en række paver:
 Benedikt I (575-579)
 Benedikt II (684-685)
 Benedikt III (855-858)
 Benedikt IV (900-903)
 Benedikt V (maj til juni 964)
 Benedikt VI (973-974)
 Benedikt VII (974-983)
 Benedikt VIII (1012-1024)
 Benedikt IX (1032-1045) og igen (1047-1048)
 Benedikt X, modpave (1058-1059)
 Benedikt XI (1303-1304)
 Benedikt XII (1334-1342)
 Benedikt XIII, modpave (1394-1423) (i Avignon)
 Benedikt XIII (1724-1730)
 Benedikt XIV (1740-1758)
 Benedikt XV (1914-1922)
 Benedikt XVI (2005-2013)